olloclip Essential fisheye-, supergroothoek- en macrolens voor iPhone XS Max - Apple (BE)
Lengte : 6,96 cm
UPC of EAN nr. : 817311014721 White Horse Sculpture in Naval Hill, Bloemfontein, Vrystaat
Geskep: Vrydag 20 Mei 2016 ; Laas opgedateer: Woensdag 08 Augustus 2018 Matie-moord: 4 beroof glo ook ander | Netwerk24
Matie-moord: 4 beroof glo ook ander
Deur Maygene de Wee 30 Junie 2017 18:25
Hannah Cornelius (21) se vier vermeende verkragters en moordenaars het die dag toe hulle haar en ’n studentevriend, Cheslin Marsh (20), op Stellenbosch gekaap en ontvoer het, na bewering twee ander mense beroof.
Cornelius en Marsh is die oggend van 27 Mei voor ’n woonstelgebou in Birdstraat, Stellenbosch, ontvoer.
Sy is verkrag en vermoor. Haar lyk is kort ná 08:30 op die plaas Groenhof naby die Knorhoekpad buite Stellenbosch gevind.
Marsh is voor dit na bewering eers deur die vier mans – Vernon Witbooi, Geraldo Parsons, Nashwill Julies en Eben van Niekerk – in Kraaifontein aangerand en vir dood agtergelaat.
Sowat twee ure nadat die polisie Cornelius se lyk op die plaas gekry het, het die vier na bewering hul misdaadvlaag voortgesit.
’n Provinsiale polisiewoordvoerder, lt.kol. Andrè Traut, het twee ander voorvalle bevestig.
Omstreeks 10:00 die oggend dat Cornelius vermoor en Marsh aangerand is, het die vier mans glo ’n vrou naby die Kraaifontein-spoorwegstasie van haar handsak en selfoon beroof.
In die tweede voorval, omstreeks 13:00, het hulle na bewering ’n ander vrou naby ’n winkelsentrum in Kuilsrivier beroof. Hulle het glo die vrou met ’n vuurwapen aangehou en van haar handsak, selfoon en ’n onbekende bedrag geld beroof.
Traut sê dié voorvalle word saam met Cornelius se verkragting, moord en die ander aanklagte teen die vier ondersoek.
Parsons en Witbooi is sowat twee ure nadat hulle na bewering die vrou in Kuilsrivier beroof het, ná ’n woeste jaagtog op Stellenbosch aangekeer.
Hulle het Maandag 29 Mei in die landdroshof op Stellenbosch op aanklagte van ontvoering, motordiefstal, roof met verswarende omstandighede, verkragting en moord verskyn.
Julies is op Sondag 28 Mei in hegtenis geneem. Hy het die Dinsdag daarna in die landdroshof op aanklagte van moord, poging tot moord, roof met verswarende omstandighede en ontvoering verskyn.
Van Niekerk staan tereg op aanklagte van moord, poging tot moord, motordiefstal, roof met verswarende omstandighede, ontvoering en verkragting.
Hulle verskyn weer op 28 Julie in die hof.
Meer oor: Hannah Cornelius | Cheslin Marsh | Matie | 4 | Beroof | Ook | Ander | Moord | Glo
Matie-moord: 4de verdagte vra nie borgtog
Die lewe en dood van Hannah Cornelius
Matie-aanval: Cheslin tuis ná operasie aan arm
Hannah: Gesin kan nog nie oor haar praat nie